Sitkūnų viadukas

Sitkūnų viadukas – viadukas, stovintis Kauno rajono savivaldybėje, Sitkūnuose, kertantis magistralę . Viadukas su dviejų lygių sankryža jungia abipus magistralės esančius rajono vietinės reikšmės kelius: Industrijos Parko gatvę rytų pusėje ir Sitkūnų pagrindinę  Sausio 13-os gatvę vakarų pusėje. Sankryžos dėka užtikrinamas susisiekimas tarp magistralinio kelio ir gretimų Sitkūnų, Juodonių, Muniškių gyvenviečių bei prie kelio esančių komercinių, pramonės ir žemės ūkio objektų. 

Artimiausi statiniai yra Sitkūnų viadukas į „Via Baltica“ kelio ruožą  (1,2 km į Klaipėdos pusę) ir Sausinės viadukas (5 km į Kauno pusę). Abipus viaduko prie magistralės įrengtos autobusų stotelės su tipinės statybos paviljonais.

220px|miniatiūra|left|Viena iš stiprintų sijų (dešinėje) su remontiniais varžtais
miniatiūra|left|220px|left|Viadukas nuo Kauno pusės

Sitkūnų viadukas virš magistralės 113,657 km nutiestas smailiu kampu, pastatytas 1975 m. Bendras viaduko ilgis – 88,88 m, bendras plotis – 12,1 m. Viaduko konstrukcijos gelžbetoninės: masyvūs ramtai ir tarpinės koloninės atramos įrengti ant polinių pamatų, perdanga sudaryta iš dviejų gelžbetoninių dėžinio profilio sijų. Viaduko važiuojamojoje dalyje įrengta asfalto danga. Važiuojamosios dalies plotis – 9,1 m. Abejose viaduko pusėse įrengti 1,51 m pločio šalitilčiai. Esamo statinio faktinis gabaritas (aukštis virš kelio)  ~5,25 m.

Magistralės ruožas tarp Kauno ir Sitkūnų yra vienas intensyviausių valstybinės reikšmės automobilių kelių tinkle. 2023 m. šia kelio atkarpa vidutiniškai per parą pravažiuodavo apie 45,3 tūkst. automobilių. 2024 m. duomenimis, ant viaduko važiavo 468 automobiliai per parą, tarp jų krovininiai automobiliai sudarė 13,3 proc.

 Būklė 

Sitkūnų viadukas pastaraisiais metais buvo blogos būklės. Buvo stiprinama viena iš dviejų greta esančių dėžinio skerspjūvio sijų. Taupant lėšas, įtemptąja armatūra stiprinta tik viena iš dviejų, labiau įlinkusi sija.Liudas Vaščėga. Įtemptojo gelžbetonio, dėžinio skerspjūvio tiltų stiprinimo būdai. KTU SAF, 2019, p. 24, 25

2023 m. vasario 23 d. buvo atliktas viaduko ir visų statinio elementų būklės vertinimas. Nustatytas bendras viaduko būklės įvertinimo balas sudarė 2,1. Tai reiškė itin prastą viaduko techninę būklę, artimą avarinei. 2024 m. kovo 13 d. UAB „SRP projektas“ atliko statinio apžiūrą. Remiantis bendra abejų tyrimų išvada ir vadovaujantis ekspertų pateiktomis išvadomis, nustatyta, kad būtina atlikti viaduko rekonstrukciją, t. y. perstatymą, nes esamo viaduko konstrukcijų toliau saugiai naudoti nėra galimybės.UAB „SRP projektas“. Valstybinės reikšmės magistralinio kelio A1 Vilnius–Kaunas–Klaipėda 113,657 km dviejų lygių sankryžos viaduko rekonstravimo projektas. Ekonominė dalis. Kaštų ir naudos analizė vialietuva.lt
2024 m. inicijuoti viaduko projektavimo darbai, atsižvelgiant į blogą statinio būklę. Planuojama rekonstruoti viaduką prie Sitkūnų, magistralėje Vilnius–Klaipėda etaplius.lt 2024-09-30 

 Rekonstrukcija 

Planuojant viaduko rekonstrukciją, buvo svarstomos skirtingos naujojo statinio konstrukcijos. Vienu atveju projektuojamas 91,2 m ilgio, 17,5+24+24+17,5 m angų, nekarpytas sijinis, surenkamo gelžbetonio konstrukcijų viadukas, kurio taurai su perdanga sujungiami standžiai sumonolitinant. Antruoju atveju – nekarpytas plienbetoninės perdangos viadukas, ant kurio taurų įrengiamas gelžbetoninis rygelis, perdanga atremiama per atraminius guolius. Abejų projektinių variantų statybos kaina labai panaši. Pagrindinių laikančiųjų elementų (sijų) priežiūra skiriasi stipriai. Plieninės konstrukcijos jautrios korozijai, o gelžbetonis iš esmės yra nejautrus vandens ir kitiems aplinkos poveikiams, jo eksploatacija pigesnė.

2026 m. numatyta atlikti viaduko rekonstrukciją, jį nugriaunant ir pastatant naują. Naujo statinio parametrai: 91 m ilgio, važiuojamosios dalies plotis – 9 m (dvi 3,5 m eismo juostos skirtingomis kryptimis bei 1 m pločio kraštinės saugos juostos), šalitilčio pėstiesiems plotis – 2,3 m.Automagistralėje A1 bus rekonstruojamas viadukas: kaip vyks eismas? 15min.lt 2026-01-27

 Taip pat skaitykite 

 Babtų viadukas

 Šaltiniai 

 Nuorodos 

 Viadukas vikimapia.com

Kategorija:Sitkūnai
Kategorija:Kauno rajono tiltai
Kategorija:Lietuvos viadukai
Kategorija:Lietuvos sijiniai tiltai
Kategorija:Magistralinis kelias A1 (Lietuva)